ᱠᱚᱵᱤ ᱡᱚᱭᱫᱮᱵᱽ ᱢᱚᱦᱟᱵᱤᱫᱽᱭᱟᱞᱚᱭ

ᱠᱚᱵᱤ ᱡᱚᱭᱫᱮᱵᱽ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱤᱞᱟᱹᱢᱵᱟᱡᱟᱨ ᱨᱮᱭᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱒᱐᱐᱗ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱸᱰᱮ ᱫᱚ ᱵᱟᱰᱚᱦᱤ (ᱟᱨᱴᱥ) ᱥᱟᱛᱟᱢ ᱪᱮᱛᱟᱱ ᱨᱮ ᱯᱚᱲᱦᱚᱱ ᱦᱩᱭᱩᱜ ᱠᱟᱱᱟ᱾ ᱠᱚᱵᱤ ᱡᱚᱭᱫᱮᱵᱽ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱨᱮᱭᱟᱜ ᱗.᱖᱒ ᱮᱠᱚᱨ ᱛᱮ ᱯᱟᱥᱱᱟᱣ ᱢᱟᱨᱟᱝ ᱠᱮᱢᱯᱟᱥ ᱢᱮᱱᱟᱜᱼᱟ ᱟᱨ ᱚᱱᱟ ᱫᱚ ᱦᱟᱹᱨᱭᱟᱹᱲ ᱫᱟᱨᱮᱼᱱᱟᱹᱲᱤ ᱨᱮ ᱜᱷᱮᱨᱟᱣ ᱮᱥᱮᱫ ᱢᱮᱱᱟᱜᱼᱟ᱾ ᱠᱚᱞᱮᱡᱽ ᱫᱚ ᱭᱩ.ᱡᱤ.ᱥᱤ ᱟᱨ ᱯᱚᱱᱚᱛ ᱥᱚᱨᱠᱟᱨᱟᱜ ᱜᱚᱲᱚ ᱛᱮ ᱟᱹᱰᱤ ᱩᱥᱟᱹᱨᱟ ᱜᱮ ᱩᱛᱱᱟᱹᱣ ᱨᱟᱠᱟᱵᱚᱜ ᱠᱟᱱᱟ ᱟᱨ ᱱᱤᱛ ᱱᱚᱸᱰᱮ ᱟᱸᱰᱮᱯᱟᱥᱮ ᱨᱮᱱ ᱘᱐᱐ ᱜᱟᱱ ᱯᱟᱹᱴᱷᱩᱣᱟᱹ ᱢᱮᱱᱟᱜ ᱠᱚᱣᱟ᱾

ᱛᱷᱩᱨᱟᱹᱭ (ᱵᱤᱵᱷᱟᱜᱽ)
ᱟᱨᱴᱥ
ᱵᱟᱝᱞᱟ
ᱤᱝᱞᱤᱥ

ᱢᱟᱹᱱ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱢᱮᱱᱟᱜᱼᱟ᱾Colleges in WestBengal, University Grants Commission 

ᱦᱮᱡᱼᱥᱮᱱ
ᱠᱚᱞᱮᱡᱽ ᱫᱚ ᱤᱞᱟᱹᱢᱵᱟᱡᱟᱨ ᱨᱮᱭᱟᱜ ᱥᱩᱠᱷᱵᱟᱡᱟᱨ ᱪᱳᱶᱯᱟᱦᱟᱲᱤ ᱥᱩᱨ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱵᱳᱞᱯᱩᱨ ᱠᱷᱚᱱ ᱑᱗ ᱠᱤᱞᱳᱢᱤᱴᱟᱨ ᱥᱟᱺᱜᱤᱧᱟ᱾ ᱱᱚᱸᱰᱮ ᱦᱤᱡᱩᱜ ᱥᱮᱱᱚᱜ ᱨᱮᱭᱟᱜ ᱢᱩᱬ ᱥᱟᱫᱷᱚᱱ ᱫᱚ ᱦᱩᱭᱩᱜ ᱠᱟᱱᱟ ᱵᱟᱥ ᱡᱟᱦᱟᱸ ᱫᱚ ᱚᱠᱛᱚ ᱯᱷᱟᱨᱟᱠ ᱞᱮᱛᱟᱲ ᱜᱮ ᱧᱟᱢᱚᱜᱼᱟ᱾ ᱤᱞᱟᱹᱢᱵᱟᱡᱟᱨ ᱫᱚ ᱵᱳᱞᱯᱩᱨ, ᱫᱩᱨᱜᱟᱯᱩᱨ ᱟᱨ ᱥᱤᱣᱲᱤ ᱞᱮᱠᱟᱱ ᱴᱷᱟᱶ ᱥᱟᱶ ᱵᱟᱥ ᱛᱮ ᱡᱚᱯᱲᱟᱣ ᱢᱮᱱᱟᱜᱼᱟ᱾

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱥᱟᱹᱠᱷᱹᱭᱟᱹᱛ